galerij grid lijst detail Detailgegegevens Voetbal, Finale KNVB-beker, Feyenoord-PSV (uitslag 2-0). De KNVB-voorzitter N.A.G.H. Meuleman reikt de medailles uit aan de Feyenoord-spelers o.a. aan Rinus Israel, terwijl aanvoerder Cor Veldhoen trots de beker omhoog houdt. Links van Veldhoen, keeper Eddy Treytel, die de geblesseerde Pieters Graafland verving. Rotterdam, Nederland 15 juni 1969. Collectie ANP scans (ANP 222) Brolloks en Bittergal – Roekeloos
Gepubliseer deurRoekeloos	 22/02/2009 17/09/2019 2 Kommentare op Brolloks en Bittergal
Hierdie klassieke werk van C. J. Langenhoven is verwerk deur Leon Rousseau, in eie reg ’n bekende en
bekroonde skrywer. Die verwerking konsentreer op die twee ou skelms, Brolloks en Bittergal, lekker bangmaak-karakters, wat vir baie geslagte heen kinders se tone laat omkrul het van vrees en bewing.
Maar eintlik is hulle twee dommies, en word elke keer uitoorlê deur hulle “slagoffers” wat vernuftig
deur verskeie diere gehelp word om uit dié twee se kloue te ontsnap. Dit stories speel af in die Karoo
en het die tipiese afmosfeer van die tyd en plek – en tussen die lyne is dit eintlik ’n humoristiese
verhaal van twee mensvreters wat net nie die mas opkom nie.
Cornelis Jacob Langenhoven is op 12 Augustus 1873 op Hoeko naby Ladismith in die Wes-Kaap gebore. Hy
het in 1895 ’n BA-graad en in 1899 ’n LLB-graad aan die Victoria-kollege op Stellenbosch verwerf. Hy
het kort daarna ’n prokureurspraktryk op Oudtshoorn begin, en in 1912 word hy die redakteur van die
plaaslike koerant, Het Zuid-Westen. Langenhoven raak daarna by die politiek betrokke en is in 1914 tot die Kaaplandse Provinsiale Raad en in 1920 tot Volksraadslid vir Oudtshoorn verkies. Hy het vir meer as 10 jaar die rubriek, Aan stille waters, in Die Burger waargeneem wat onder die naam “Sagmoedige Neelsie” verskyn het.
Sy eerste publikasie, Stukkies en brokkies, het in 1911 verskyn. Hy het daarna verskeie boeke soos Sonde met die bure, Loeloeraai, Brolloks en Bittergal en Donker spore geskryf. Laasgenoemde wat in 1926 verskyn het, word beskou as die eerste speurroman in Afrikaans.
In 1927 is die Hertzogprys vir prosa aan hom toegeken vir sy boek Skaduwees van Nasaret, maar hy het geweier om dit te aanvaar. Hy het blykbaar nie daarvan gehou dat hy dit moes deel met Jochem van Bruggen en Sangiro nie. Hy het sy 25 pond prysgeld aan die Akademie teruggestuur.
Langenhoven het ’n denkbeeldige olifant, Herrie, besit wat in baie van sy stories verskyn het. Hy het
in 1929 Herrie se naam op ’n klip in Meiringspoort gekerf. Dié klip is sedert 1971 ook ’n nasionale
C.J. Langenhoven is op 15 Julie 1932 in sy huis Arbeidsgenot op Oudtshoorn oorlede. Hy is vandag steeds bekend vir sy gesegdes en sy spreuke is gewilde aanhalings. Langenhoven se Versamelde Werke het eers in 14 volumes verskyn en later in 16 volumes (1949).
Na die dood van sy vrou, “Vroutjie” soos hy haar genoem het, is hul huis, Arbeidsgenot, in April 1955
amptelik as museum vir die publiek oopgestel. Dit is sedert 1987 ’n nasionale gedenkwaardigheid.
1921 Sonde met die bure (roman)
1922 Doppers en Filistyne (roman)
1923 Loeloeraai (wetenskapfiksie)
1924 Die lig van verre dae (avontuurroman)
1924 Geeste op aarde (spookverhale)
1925 Herrie op die óú treinspóór (roman)
1926 Donker spore (speurroman)
1930 Die wandelende geraamte (speurverhale)
1932 U Dienswillige Dienaar (outobiografie)
1909 Die familiesaak en Die troubelofte
Koop / Buy Brolloks en Bittergal …
Gepubliseer deurRoekeloos 22/02/2009 17/09/2019 Gepubliseer inBoekeSleutelwoorde: CJ Langenhoven, Hertzogprys
Hoe oud is jou brein?
Musiek van die aarde
Fracisca Nel sê:
22/11/2017 om 14:35
ek is opsoek na die boek Brolloks en Bittergal, waar kan ek dit koop? Baie baie dankie